CELEX: 32011R0259
Language: hr
Date: 2011-03-16 00:00:00
Title: Uredba Komisije (EU) br. 259/2011 od 16. ožujka 2011. o izmjeni Uredbe (EU) br. 642/2010 o pravilima za primjenu (uvoznih carina za sektor žitarica) Uredbe Vijeća (EZ) br. 1234/2007

02/Sv. 016
            
            
               HR
            
            
               Službeni list Europske unije
            
            
               279
            
         32011R0259
   
               L 070/31
            
            
               SLUŽBENI LIST EUROPSKE UNIJE
            
            
               16.03.2011.
            
         
      UREDBA KOMISIJE (EU) br. 259/2011
   od 16. ožujka 2011.
   o izmjeni Uredbe (EU) br. 642/2010 o pravilima za primjenu (uvoznih carina za sektor žitarica) Uredbe Vijeća (EZ) br. 1234/2007
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZUT-u) (1), a posebno njezin članak 143. u vezi s člankom 4,
   budući da:
   
               (1)
            
            
               Članak 5. Uredbe Komisije (EU) br. 642/2010 od 20. srpnja 2010. o pravilima za primjenu (uvoznih carina za sektor žitarica) za Uredbu Vijeća (EZ) br. 1234/2007 (2) utvrđuje sastavne dijelove kojima se određuju reprezentativne uvozne cijene CIF iz članka 136. stavka (2) Uredbe (EZ) br. 1234/2007 za žitarice iz članka 2. stavka 1. Uredbe (EU) br. 642/2010.
            
         
               (2)
            
            
               Iako se članak 2. stavak 1. i članak 5. stavak 1. Uredbe (EU) br. 642/2010 odnose na običnu pšenicu visoke kvalitete, Prilog III. toj Uredbi uključuje burzovne kotacije i referentne sorte obične pšenice srednje i niske kvalitete. U svrhu dosljednosti, prikladno je iz Priloga izbrisati kotacije i sorte za običnu pšenicu srednje i niske kvalitete.
            
         
               (3)
            
            
               Uredbu (EU) br. 642/2010 treba stoga na odgovarajući način izmijeniti.
            
         
               (4)
            
            
               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   Prilog III. Uredbi (EU) br. 642/2010 zamjenjuje se tekstom određenim u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. ožujka 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 299, 16.11.2007., str. 1.
   
      (2)  SL L 187, 21.7.2010., str. 5.
   PRILOG
   
      
         „PRILOG III.
         
            Burzovne kotacije i referentne sorte
         
         
                     Proizvod
                  
                  
                     Obična pšenica
                  
                  
                     Tvrda pšenica
                  
                  
                     Kukuruz
                  
                  
                     Druga zrnasta krmiva
                  
               
                     Standardna kakvoća
                  
                  
                     Visoka
                  
                  
                      
                  
                  
                      
                  
                  
                      
                  
               
                     Referentna sorta (tip/klasa) za burzovnu kotaciju
                  
                  
                     Hard Red Spring br. 2
                  
                  
                     Hard Amber Durum br. 2
                  
                  
                     Yellow Corn br. 3
                  
                  
                     US Barley br. 2
                  
               
                     Burzovna kotacija
                  
                  
                     Minneapolis Grain Exchange
                  
                  
                     Minneapolis Grain Exchange (1)
                     
                  
                  
                     Chicago Board of Trade
                  
                  
                     Minneapolis Grain Exchange (2)
                     
                  
               
   
   
      (1)  Kada kotacija, koja se koristi za izračunavanje odgovarajuće uvozne cijene CIF, nije na raspolaganju, koriste se kotacije FOB javno dostupne u Sjedinjenim Američkim Državama.
   
      (2)  Kada kotacija, koja se koristi za izračunavanje odgovarajuće uvozne cijene CIF, nije na raspolaganju, koriste se najreprezentativnije kotacije FOB javno dostupne u Sjedinjenim Američkim Državama.”